## KIS ISKOLÁK SPORTVERSENYE – A SPORTOLÓ NEMZEDÉKÉRT

1. **A verseny célja:**

* Verseny- és játéklehetőség biztosítása a sportágak versenyszámait megismerő, különös tekintettel a hátrányos helyzetű gyermekek, tanulók, valamint a kedvezményezett településeken élő gyermekek, tanulók részére.
* A Minősített Tehetséggondozó Műhelynek minősülő iskolákkal való kapcsolatépítés és kapcsolattartás kialakítása a diáksport által.
* Az atlétika utánpótlás-bázisának szélesítése, minél több iskoláskorú versenyző bevonásával.
* Atlétika sportágban a korcsoportok legtehetségesebb egyéni versenyzőinek, továbbá olyan, kis létszámú iskolák tanulóinak, amelyek nem tudnak csapatot kiállítani, országos versenyen való részvétel biztosítása.

1. **A verseny rendezője:**

Szabolcs-Szatmár-Bereg Megyei Diáksport és Szabadidő Egyesület

1. **A verseny ideje, helye:**

**2020. október 20. 10:00 atlétika**

**Nyíregyházi Városi Stadion**

**Nevezés:** **Az MDSZ honlapon elektronikus úton 2020.10.15. 24.00**

1. **A Versenybíróság elnöke: Bakosi Béla**

**Elnökhelyettes: Fábián János**

**Technikai helyettes: Kéninger Levente**

**Titkár: Kindrusz Jolán**

1. **Résztvevők, felversenyzés:**

MDSZ versenykiírása 132-140. oldal szerint.

**Korlátozás:**

A versenyre a 200 fő tanulólétszám alatti iskolák, tagiskolák, továbbá a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet alapján kedvezményezett településen lévő iskolák, valamint a Minősített Tehetséggondozó Műhelyeknek minősülő iskolák nevezhetnek.

## ATLÉTIKA

**Csapat összetétele:** 6 fős fiú-lány csapatok nevezhetők

2 fő I.-II. korcsoportos (2010-ben vagy később születettek)

2 fő III. korcsoportos (2008-2009-ben születettek)

2 fő IV. korcsoportos (2006-2007-ben született) tanulók.

**A csapatverseny versenyszámai:**

I.-II.-III. korcsoportban: 3 próba 60 m, távolugrás, kislabdahajítás

IV. korcsoportban: 3 próba 100 m, távolugrás, kislabdahajítás

**Egyéni számok:**

**Egyéni többpróba (hárompróba) nemenként I-II. és III. korcsoportban**, az alábbi versenyszámokkal:

– 60 m-es síkfutás

– távolugrás (60 cm széles elugró hely)

– kislabdahajítás

**Egyéni többpróba (hárompróba) nemenként IV. korcsoportban**, az alábbi versenyszámokkal:

– 100 m-es síkfutás

– távolugrás (60 cm széles elugró hely)

– kislabdahajítás

**Svédváltó (fiú- és lányváltók):**

Fiú – lány csapat nevezhető, iskolánként 1-1 csapat.

100 m: 2010-ben született vagy fiatalabb tanulók,

200 m: 2008-2009-ben született tanulók,

300 m: 2007-ben született tanulók,

400 m: 2006-ban született tanulók.

**Egyéni futószámok**:

III. Kcs. fiú-lány 600 m-es futás

IV. Kcs. fiú-lány 800 m-es futás

1. **Igazolás:** Az MDSZ Versenyszabályzat XII. pontja szerint.

* **nevezési lap** – nevezési rendszerből nyomtatva, az iskola igazgatójának aláírásával, pecséttel ellátva
* **diákigazolvány**
* **mellékelt jelenléti ív**

A fent előírt dokumentumok hiányában a versenyző(k) nem vehetnék részt az adott sportág versenyén!

1. **Díjazás:**

*Atlétika*: I.-III. egyéni versenyzők és a csapatok érem díjazásban részesülnek.

1. **Egyéb rendelkezések:**

* **Atlétika versenyszámokban *szögescipő nem használható!***
* Távolugrás minden korosztályban 60 cm-es sávból történik.
* Egyéni futószámokban időfutamokat rendezünk, döntőt nem.
* Holtverseny (többpróba csapat) a IV. korcsoportos versenyzők összpontszáma alapján, a magasabb összpontszámmal rendelkező csapat kerül előbbre. Ha ez is azonos, akkor a magasabb pontszámmal rendelkező „második helyezett” IV. korcsoportos versenyző csapata kerül előbbre.
* Minden egyéb kérdésben, amelyre ezen versenykiírás nem tér ki, a Magyar Diáksport Szövetség „Versenyszabályzata”, illetve a 136-140. oldalakon található sportági rendelkezések érvényesek.

**I D Ő R E N D**

9.30 Csapatnevezések leadása

10.00 60 m Leány I-II., III. kcs

10.10 60 m Fiú I-II., III. kcs

10.20 100 m Leány IV. kcs

10.30 100 m Fiú IV. kcs

10.50 Távolugrás Fiú csapatverseny

Kislabdahajítás Leány csapatverseny

11.30 Távolugrás Leány csapatverseny

Kislabdahajítás Fiú csapatverseny

12.10 Svédváltó Leány

12.20 Svédváltó Fiú

12.30 600 m Leány III. kcs

12.35 600 m Fiú III. kcs

12.40 800 m Leány IV. kcs

12.45 800 m Fiú IV. kcs

Eredményhirdetések!

**Az időrend tájékoztató jellegű!**

**A Magyar Diáksport Szövetség iránymutatásai és ajánlásai**

**a Diákolimpia® rendezvények megvalósítására a COVID-19 pandémiával összefüggő járványügyi készültség időszakában**

Jelen dokumentum célja, hogy a COVID-19 járványügyi készültség időszakában iránymutatásokat és ajánlásokat fogalmazzon meg a Diákolimpia® rendezvények vonatkozásában, folyamatosan figyelembe véve az aktuális kormányzati népegészségügyi rendelkezéseket és ajánlásokat, segítve ezzel a szervezőket és résztvevőket a biztonságos lebonyolításban.

Jelen dokumentum hatálya kiterjed a 2020/2021. tanévben megrendezésre kerülő valamennyi Diákolimpia® rendezvényre (körzeti, megyei és országos szinten egyaránt – a továbbiakban együtt: Diákolimpia® rendezvény).

**A Diákolimpia® rendezvényen kizárólag egészséges versenyző, hivatalos kísérő (felkészítő pedagógus vagy felnőtt csapatvezető), szervező és egyéb közreműködő vegyen részt!**

**Kérjük, hogy a rendezvényen ne vegyen részt,**

* aki a rendezvényt megelőző 14 napban az új koronavírus fontosabb tüneteinek bármelyikét észlelte magán (különösen: láz, száraz köhögés, fáradékonyság, íz- és szaglásérzékelés zavara vagy elvesztése; egyes esetekben: izomfájdalom, orrdugulás, orrfolyás, torokfájás, hasmenés, légszomj);
* akinek a vele egy háztartásban élő családtagja a rendezvényt megelőző 14 napban a fenti tünetek bármelyikét produkálta;
* aki, vagy akinek a vele egy háztartásban élő családtagja a rendezvényt megelőző 14 napban személyes kapcsolatba került megerősítetten vagy valószínűsítetten új típusú koronavírussal fertőzött beteggel;
* akit, vagy akinek a vele egy háztartásban élő családtagját külföldi utazás vagy egyéb ok miatt hatósági házi karanténba helyezték.

**Zárt térben zajló rendezvényen a versenyzőkön, kísérőkön, szervezőkön és az egyéb közreműködőkön kívül más személy (néző, hozzátartozó stb.) ne tartózkodjon!**

**Iránymutatások és ajánlások a résztvevők számára:**

* lehetőség szerint az öltözőhasználat teljes kerülése érdekében, **mindenki otthon felöltött sportruházatban érkezzen a rendezvényre;**
* a zárt térben zajló rendezvény helyszínén a versenyzők számára ajánlott a maszk viselése, vagy a száj és az orr egyéb módon (pl. sállal, kendővel) történő eltakarása a sporttevékenységen kívüli időszakban;
* a rendezvény helyszínére történő megérkezéskor a megfelelő kézmosás vagy kézfertőtlenítő használata kötelező, ezt követően a rendezvény időtartama alatt ennek rendszeres megismétlése ajánlott;
* az alapvető higiéniai előírások betartása kötelező a rendezvény helyszínén és időtartama alatt [tüsszentés vagy köhögés esetén elsősorban papír zsebkendő használata, és azonnali szabályos hulladékkezelése, ha pedig ez nem megoldható (pl. sportolás közben), akkor a könyökhajlatba történő tüsszentés vagy köhögés];
* az arc, szem, száj érintésének kerülése ajánlott;
* a résztvevők között nem ajánlott a mérkőzés/verseny előtti/utáni, illetve az eredményhirdetés során a kézfogásos üdvözlés (helyette esetleg az ököl/könyök összeérintése);
* a folyadékpótlás saját kulacs vagy flakon használatával ajánlott;
* zárt térben zajló rendezvény esetén a kísérők és egyéb közreműködők számára ajánlott a maszk viselése, vagy a száj és az orr egyéb módon (pl. sállal, kendővel) történő eltakarása;
* az esemény teljes időtartama alatt minden résztvevőnek törekednie kell a zsúfoltság elkerülésére és 1,5–2 méteres védőtávolság megtartására (különösen megnyitó, eredményhirdetés, igazoltatás stb. során).

**Iránymutatások és higiéniai előírások, ajánlások a szervezők számára:**

* a verseny lebonyolításával kapcsolatban minden esetben az aktuálisan érvényben lévő hatósági előírások az iránymutatóak;
* amennyiben lehetséges, törekedni kell a verseny kültéri lebonyolítására;
* a szervező köteles a résztvevőket előzetesen tájékoztatni a rájuk vonatkozó iránymutatásokról és higiéniai előírásokról, valamint azokat a rendezvény helyszínének minél több pontján (különösen a bejáratnál) jól látható módon kihelyezni;
* a rendezvény helyszínén javasolt az arc eltakarása maszk, sál vagy kendő viselésével a sporttevékenységen kívüli időszakban;
* a kézmosáshoz szükséges tisztálkodási (szappan, kézmosó folyadék, – törölköző NEM!) és kézfertőtlenítő szerek, valamint megfelelő hulladékgyűjtő eszközök (zárt szemetesek) elegendő mennyiségben és a rendezvény helyszínének minél több pontján történő biztosítása szükséges; zárt térben zajló rendezvény esetén biztosítani kell a hatékony és folyamatos szellőztetést, valamint a rendezvény előtt az eszköz- és felületfertőtlenítést, javasolt továbbá a sporteszközök rendszeres fertőtlenítése is;
* amennyiben a helyszíni öltözés nem kerülhető el, javasolt a létesítmény valamennyi rendelkezésre álló helyiségének megnyitása az átöltözés és tisztálkodás céljából, a zsúfoltság elkerülése érdekében;
* az olyan légtechnikai készülékek használata nem javasolt, amelyek friss levegő pótlására nem alkalmasak, csupán a belső levegőt forgatják (pl. split klíma és fan-coil berendezések) – amennyiben ezek a készülékek nem kapcsolhatók ki, gyakori fertőtlenítésük javasolt.